The Angels’ Share

The Angels' Share er en britisk indie-dramakomedie fra 2012. Filmen er regissert av Ken Loach etter manus fra Paul Laverty. Paul Brannigan, John Henshaw, Gary Maitland, Jasmin Riggins, William Ruane, Siobhan Reilly og Roger Allam spiller de viktigste rollene.

Handling 
Filmen fokuserer mest på Robbie (Paul Brannigan), som i årevis har slitt med voldelig oppførsel, og har nok en gang blitt dømt til samfunnstjeneste. Samboeren Leonie gir ham nå et ultimatum - slutt med volden, ellers får han ikke se henne eller deres nyfødte sønn Luke. Leonies familie vil ha ham så langt unna henne som mulig, og han har ertet på seg flere tvilsomme folk, så han er i livsfare døgnet rundt, hvor enn han går. I samfunnstjenesten møter han på flere andre personer som han straks former et bånd med.

Via dem kommer han tilfeldigvis inn i en vinsmakingsbegivenhet, hvor han blir rost av eksperter for sine evner til å kunne gjenkjenne vinsmaker ved lukt. Gjennom dette blir han oppmerksom på The Angels' Share, en sjelden whiskytype hvis hver flaske er verdt hundretusenvis av pund. For å kunne forsørge familien og flytte fra hjembyen Glasgow, bestemmer han seg for å slå seg sammen med vennene og stjele litt fra kilden i Edinburgh. Den er imidlertid høyt sikret, så det er lettere sagt enn gjort, og de trenger en god plan.

Rolleliste 
 Paul Brannigan som Robbie
 John Henshaw som Harry
 Gary Maitland som Albert
 Jasmin Riggins som Mo
 William Ruane som Rhino
 Siobhan Reilly som Leonie
 Roger Allam som Thaddeus
 David Goodall som Angus Dobie
 Roderick Cowie som Anthony
 Scott Kyle som Stephen Clancy
 Charles MacLean som Rory McAllister
 Kasumi Kitano som Hitomi Takenaka

Eksterne lenker 
 
 

Filmer fra 2012
Britiske dramakomedier
Engelskspråklige filmer